朝代:
先秦两汉魏晋南北朝隋代唐代五代宋代金朝元代明代清代形式:
诗词曲文言文
爆竹声中一岁除,春风送暖入屠苏。
千门万户曈曈日,总把新桃换旧符。
床前明月光,疑是地上霜。
举头望明月,低头思故乡。
胜日寻芳泗水滨,无边光景一时新。
等闲识得东风面,万紫千红总是春。
好雨知时节,当春乃发生。
随风潜入夜,润物细无声。
野径云俱黑,江船火独明。
晓看红湿处,花重锦官城。
故人西辞黄鹤楼,烟花三月下扬州。
孤帆远影碧空尽,唯见长江天际流。 (唯通:惟)
清明时节雨纷纷,路上行人欲断魂。
借问酒家何处有?牧童遥指杏花村。
寒雨连江夜入吴,平明送客楚山孤。
洛阳亲友如相问,一片冰心在玉壶。
泉眼无声惜细流,树阴照水爱晴柔。
小荷才露尖尖角,早有蜻蜓立上头。
千山鸟飞绝,万径人踪灭。
孤舟蓑笠翁,独钓寒江雪。
碧玉妆成一树高,万条垂下绿丝绦。
不知细叶谁裁出,二月春风似剪刀。